b'\n_START_ARTICLE_\nArtatama I.\n_START_PARAGRAPH_\nArtatama I. (sanskrt \xe1\xb9\x9ata-dhaman, Njegov dom je Rta) je bil kralj huritskega kraljestva Mitani ki je vladal v poznem 15. stoletju pr. n. \xc5\xa1t. Bil je sodobnik egip\xc4\x8danskih faraonov Amenhotepa II. in Tutmoza IV._NEWLINE_O Artatami I. je malo znanega, ker ni zapustil nobenega pisnega dokumenta. V Amarnskih pismih je omenjen kot vladar, ki je sklenil zavezni\xc5\xa1tvo s Tutmozom IV. Po sodobni interpretaciji sicer zelo skopih virov je pri\xc5\xa1el na oblast v \xc4\x8dasu, ko so Mitani resno ogro\xc5\xbeali Hetiti. Ker je Mitaniju grozila vojna na dveh frontah, s Hetiti na severu in Egip\xc4\x8dani na jugu, je Egiptu predlagal mirno delitev spornih ozemelj v Siriji. Mirna re\xc5\xa1itev starih sporov se je razvila v politi\xc4\x8dno in voja\xc5\xa1ko zavezni\xc5\xa1tvo, \xc4\x8deprav so Egip\xc4\x8dani ve\xc4\x8d let dvomili v mitansko iskrenost. Kasneje je Tutmoz IV. predlagal poroko z Artatamovo h\xc4\x8derko.kar je Artatama iz neznanega vzroka zavrni. Egip\xc4\x8dani so mu zatem poslali \xc5\xa1e sedem \xc5\xbeenitnih ponudb preden se je Artatama z njo kon\xc4\x8dno strinjal._NEWLINE_Artatama I. je bil o\xc4\x8de kraljice Mutemvije in po materini strani stari o\xc4\x8de Amenhotepa III. Nasledil ga je je sin \xc5\xa0uttarna II.'